पाएं अपने शहर की ताज़ा ख़बरें और फ्री ई-पेपरडाउनलोड करें
जिले के सरकारी अस्पताल में आइसोलेशन, ऑक्सीजन व आईसीयू के कहां कितने पलंग खाली हैं। यह जानकारी आम लोगों तक आसानी से पहुंचे। इसके लिए मप्र सरकार ने राज्य स्तरीय पोर्टल बनाया है। इस पर सरकारी व प्राइवेट अस्पतालों में कोविड संक्रमितों के लिए यह जानकारी मिलेगी कि पलंग कहां पर खाली हैं और कहां फुल हैं।
इस पोर्टल पर हर जिले के सरकारी व प्राइवेट अस्पताल में इन दिनाें बेड की उपलब्धता के आंकड़े दर्ज हैं। लेकिन स्वास्थ्य विभाग इन्हें अपडेट ही नहीं कर रहा है। जिसका नतीजा लोगों को ऑक्सीजन पलंग खाली होने की जानकारी नहीं मिल रही है। पोर्टल पर सरकारी अस्पताल में बनाए गए कोविड सेंटर के जिम्मेदारों के नंबर दिए गए हैं। जिनमें से अधिकांश मामला एक-दूसरे को ऊपर डालते दिखे। वहीं सिविल सर्जन बोले मुझे जानकारी ही नहीं कि मेरा नंबर पोर्टल पर भी डला है। पोर्टल पर जिला अस्पताल के ऑक्सीजन सपोर्टेड बेड, आईसोलेशन बेड और आईसीयू बेड पोर्टल पर खाली दिख रहे हैं।
लेकिन सिविल सर्जन का कहना कि पलंग मिलना मुश्किल है। सीएमएचओ डॉ. शिवेंद्र चौरसिया ने कहा कि अगर जिले के कोविड सेंटरों की जानकारी पोर्टल पर अपलोड नहीं हो रही है तो यह गंभीर मामला है। इसे दिखवाते हैं।
पोर्टल अपडेट नहीं तो कैसे मिले सटीक जानकारी
स्टेट पोर्टल फाॅर काेविड-19 मॉनिटरिंग मप्र शासन ने जारी किया है। इसे गूगल पर सर्च करके फिर हाेम पर क्लिक करें। नीचे 3 विकल्प खुलेंगे। दूसरे नंबर के विकल्प काेविड अस्पताल व उनमें उपलब्ध बेड की जानकारी पर क्लिक करें। इसके बाद अपने जिले का नाम लिखें। बाजू में सरकारी व प्राइवेट का विकल्प चुनें।
इसके बाद आपकाे अगली विंडो पर आइसाेलेशन, ऑक्सीजन व आईसीयू बेड की जानकारी दिखेगी। वहीं साइड में ग्रीन कलर के संपर्क बाॅक्स पर क्लिक करने पर संबंधित सेंटर के लिए दिए मोबाइल नंबर पर काॅल कर जानकारी ले सकते हैं। लेकिन जिले में पोर्टल अपडेट नहीं होने से संक्रमितों को सही जानकारी नहीं मिल रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn